LIVE TEXT Farul Constanța - Universitatea Craiova se joacă de la ora 20:30. Farul NU e Farul pentru LPF, oltenii trag tare pentru locul 2!
Ultimul meci din etapa a noua din play-off îi aduce față în față pe antrenorii Gică Hagi și Costel Gâlcă.
Farul Constanța - Universitatea Craiova, ultimul meci din etapa a noua din play-off, este LIVE TEXT pe Sport.ro de la ora 20:30.
Oltenii trag tare pentru locul 2, echivalent cu calificarea sigură în cupele europene.
În campionatul curent, oltenii au avut evoluţii bune pe teren advers, aceştia suferind doar o înfrângere în precedentele nouă deplasări din Superligă (7 aprilie 2024, FCSB - Universitatea Craiova 2-0), interval în care au mai înregistrat din postura de vizitatori şase succese şi două rezultate de egalitate.
Ultimul meci Universitatea Craiova - Farul s-a terminat 1-2 luna trecută
Cele două echipe s-au mai întâlnit în principala competiţie internă de 31 de ori, fiecare grupare şi-a trecut în cont câte 12 victorii, iar alte şapte partide s-au terminat la egalitate.
Prima confruntare a avut loc pe 8 august 2014, Universitatea - Viitorul 2-2 (dublă Curelea / dublă B. Mitrea), scrie LPF pe site-ul oficial, luând astfel drept referință nu vechiul club Farul Constanța, ci fostul club Viitorul Constanța vs. CS Universitatea Craiova! Meciurile din Divizia A dintre Universitatea Craiova și Farul Constanța NU sunt așadar contabilizate.
Cea mai recentă dispută directă din SuperLiga României: 12 aprilie 2024, Universitatea Craiova - Farul 1-2, marcatori Ştefan Baiaram, respectiv Ionuţ Cojocaru - dublă.
Gică Hagi vs Costel Gâlcă, duelul ”Generației de Aur”
Partida ne va oferi şi un duel special la nivelul băncilor tehnice, cel dintre Gheorghe Hagi şi Constantin Gâlcă, foşti colegi la naţională între 1993 – 2000.
Aceştia au participat împreună la patru turnee finale, CM 1994 şi 1998, şi CE 1996 şi 2000, reuşind, alături de ceilalţi colegi, cele mai frumoase rezultate din istoria tricolorilor, subliniază LPF.
Clasamentul din play-off-ul Superligii
Urmăriți SPORT.RO și pe Google News